Gandia organitza la Infotrobada (pre) Correpsonsals els dies 21 i 22 de desembre
29 novembre 2024

## Gandia organitza la Infotrobada (pre) Correpsonsals els dies 21 i 22 de desembre29 novembre 2024Última actualització: 29 novembre 2024

![](../gestion/img/a0bb4c7b18d367466d221a35e976724c4a01f322719a33bdf9f0a563cdf17f80.jpg)  
  

La regidora delegada de Joventut, **Inma Rodríguez**, acompanyada per la tècnica del seu departament, **Aida Mañó**, ha anunciat en roda de premsa la celebració de la Infortrobada (Pre) Corresponsables de Gandia, una trobada adreçada a joves d'entre 13 i 20 anys que tindrà lloc els dies 21 i 22 de desembre a la ciutat d'Alacant.  
Aquest esdeveniment té com a objectiu donar a conéixer el paper dels corresponsals juvenils, que actuen com a enllaç entre la joventut i les institucions, fomentant la participació i l'aprenentatge sobre iniciatives dirigides a aquest col·lectiu.

L'objectiu d'aquesta iniciativa és que els joves interessats a participar en el programa Corresponsals puguen conèixer i compartir les experiències dels corresponsals juvenils actuals.

Rodríguez ha explicat que els participants participaran en un minifòrum sobre el significat de ser corresponsal juvenil, descobriran la ciutat d'Alacant a través d'activitats programades i podran gaudir de moments d'oci i convivència “Amb aquesta iniciativa els joves podran expressar les seues inquietuds i podrem conéixer de primera mà quines coses són les que els preocupen i quines mesures podem prendre perquè la ciutat siga millor per a ells”, ha afirmat.

Per la seua banda, Mañó ha informat que les inscripcions les podran fer joves amb edats compreses entre 13 i 20 anys, estar empadronats a Gandia i cursar estudis en algun centre escolar de la ciutat.

Les inscripcions es poden fer a través de la seu electrònica de l'Ajuntament de Gandia, presencialment a l'Espai Jove de Gandia (plaça del Tirant) o trucant al 96 295 95 25.

[Twittear](https://twitter.com/share)